钦定古今图书集成/明伦汇编/闺媛典/第057卷 > 胡氏二烈〈齐氏附〉
## 钦定古今图书集成/明伦汇编/闺媛典/第057卷 > 胡氏二烈〈齐氏附〉

按《建昌府志》：“二烈：胡泰妻赵氏，胡蓁妻符氏，并南丰
人。二妇同侍姑陈氏及妾姑齐氏，避贼于鸡公坪。陈
老病不能行，二妇不忍去，遂共遇贼，驱之上道，俱奋
骂不屈。贼怒，先杀赵，符犹掖姑携儿勉行三里许，至
管家桥，绐贼求饮，遂弃子赴水，齐亦相继而溺。贼怒
刺之，数枪而死。”